น้องเขามีเลือดเหนียวๆออกมาทางช่องคลอด เป็นก้อนคล้ายวุ้น ก่อนหน้านี้ก็ตกขาวอยู่ประจำ และมีอาการปวดที่เอวด้านหลัง จึงเป็นกังวลว่า เลือดที่มาคืออะไรไม่เคยเห็น1.ทานอาหารเสริมประเภท แก้ตกขาว ทำให้น้องสาวฟิต เกี่ยวไหมว่าอาจจะทำให้มีการฉีกขาดแล้วมีเลือดหน่อยๆปนมา2.หรือเป็นตกขาวมานานแล้ว จึงทำให้อาการหนักขึ้นแล้วใช่ไหม?หรือมีอย่างอื่นที่ไม่ทราบ รบกวนคุณแนะนำแนวทางปฏิบัติ ว่าต้องทำอะไรบ้างครับ
สวัสดีค่ะ การมีเลือดออกจากช่องคลอด โดยที่ไม่ใช่ช่วงที่ควรจะเป็นประจำเดือนอาจเกิดได้จากหลายสาเหตุ ได้แก่1. การตั้งครรภ์ที่ผิดปกติ เช่นท้องนอกมดลูกแท้งคุกคามแท้งไม่ครบครรภ์ไข่ปลาอุกเป็นต้น แต่จะมีอาการขาดประจำเดือนมาก่อน แล้วตามด้วยอาการเลือดออกผิดปกติและปวดท้องน้อย2. มีการติดเชื้อในช่องคลอด หรือมีมดลูกอักเสบ หรืออุ้งเชิงกรานอักเสบซึ่งจะมีตกขาวที่ผิดปกติร่วมด้วย มีปวดท้องน้อย มีอาการเจ็บขณะมีเพศสัมพันธ์ บางรายอาจมีไข้3. ความผิดปกติที่มดลูก เช่น เนื้องอกมดลูก เยื่อบุโพรงมดลูกมีการติดเชื้อ มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งรังไข่ มะเร็งปากมดลูก4. จากการใช้ยาฮอร์โมนต่างๆ เช่นยาเม็ดคุมกำเนิดยาฉีดคุมกำเนิดยาฝังคุมกำเนิดรวมถึงยาสมุนไพรที่มีฤทธิ์ของฮอร์โมนเพศหญิง และยาอื่นๆ บางชนิด เช่น ยาป้องกันการแข็งตัวของเลือด ยาต้านเศร้า เป็นต้น5. การทำงานผลิตฮอรโมนของรังไข่ผิดปกติ เช่น ภาวะมีถุงน้ำในรังไข่หลายใบ มักพบในช่วงวัยรุ่น6. มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ เป็นตับแข็ง ภาวะไทรอยด์ฮอร์โมนต่ำ เป็นต้นดังนั้นอาการเสริมที่ทานอยู่ หากมีส่วนประกอบของสมุนไพรที่มีฤทธิ์ของฮอรโมนเพศหญิง ก็อาจทำให้มีเลือดออกผิดปกติได้ ซึ่งแนะนำให้หยุดทานไปก่อนค่ะแต่หากมีอาการขาดประจำเดือนมาก่อนที่จะมีอาการเลือดออกดังกล่าว แนะนำให้ตรวจหาการตั้งครรภ์เป็นอันดับแรกค่ะหากไม่มีอาการขาดประจำเดือน หรือตรวจไม่พบการตั้งครรภ์ และได้หยุดอาหารเสริมแล้ว แต่ยังคงมีเลือดไหลออกจากช่องคลอดอีกเรื่อยๆ แนะนำให้พบสูติ-นรีแพทย์เพื่อทำการตรวจหาสาเหตุนะคะ อาจเกิดจากสาเหตุในข้ออื่นๆ ตามที่กล่าวไปค่ะ